





Triton Workshop: Παράκτιος σχεδιασμός στην Απουλία και στην Ελλάδα, Bari1η Οκτωβρίου

Το εργαστήριο για τον παράκτιο σχεδιασμό, το οποίο διοργανώνεται από την Περιφέρεια Απουλίας και  την Περιφερειακή Υπηρεσία Τεχνολογίας και Καινοτομίας –ARTI στο πλαίσιο του έργου Triton, θα πραγματοποιηθεί την 1η Οκτωβρίου από τις 9.00 π.μ. έως τις 1.00 μ.μ. στο Μπάρι, στην έδρα του Ιδρύματος Puglia (via Venezia n.13).

Η πρωτοβουλία επικεντρώνεται στο θέμα της διαχείρισης των παράκτιων ζωνών στην Απουλία και στην Ελλάδα, τις περιοχές που εμπλέκονται στο έργο, με ιδιαίτερη έμφαση στην παρουσίαση της περίπτωσης του San Girolamo - Fesca.

Ο Δήμος του Μπάρι έχει επιλεγεί ως πρότυπο βέλτιστης πρακτικής στον τομέα του παράκτιου σχεδιασμού, μετά τη συμμετοχή στη δημόσια ανακοίνωση που ξεκίνησε η ARTI και η Περιφέρεια της Απούλιας για το έργο Triton.

Η εκδήλωση θα ξεκινήσει με την εισαγωγή και τo επίσημο καλωσόρισμα από τον Paolo Spinelli, Προέδρο του Ιδρύματος Puglia, τον Vito Albino, Προέδρο της ARTI, τον Giuseppe Pastore, Προϊστάμενο Τμήματος Διεθνοποίησης της Περιφέρειας Απουλίας και την Όλγα Γιαννακιτσίδου, εκπρόσωπο της Περιφέρειας Δυτικής Ελλάδας.

Οι παρεμβάσεις στην διαχείριση των παράκτιων περιοχών για την άμβλυνση των επιπτώσεων διάβρωσης στην Ελλάδα θα πραγματοποιηθούν από τους εκπροσώπους των εταίρων του έργου Νίκο Δεπούντη, Κωνσταντίνο Νικολακόπουλο, Ηλία Φακίρη από το Πανεπιστήμιο Πατρών, Μενέλαο Χατζηαποστολίδη, Γιάννη Τσουκαλίδη και Κώστα Ζαχόπουλο από τηνΕύξεινη Πόλη.

Το δεύτερο μέρος του πρωινού θα εστιάσει στον παράκτιο σχεδιασμό στην Απουλία και στην περίπτωση μελέτης για την ακτή του S. Girolamo - Fesca, με τις παρεμβάσεις από τον Giuseppe Galasso σύμβουλο του Δήμου του Μπάρι σε θέματα Υπουργείου Υποδομών, Δημοσίων Έργων, Βιώσιμης Κινητικότητας και Προσβασιμότητας, τον Giuseppe Tomasicchio από το Πανεπιστήμιο του Salento, τον Giuseppe Forte  από την Περιφέρεια Απουλίας, Τμήμα παράκτιας και λιμενικής δημόσιας ιδιοκτησίας και την Elisa Furlan - CMCC  (Ευρωμεσογειακό Κέντρο για την Αλλαγή του Κλίματος).

Από τις 11.45 π.μ. έως τις 1.00 μ.μ. θα πραγματοποιηθεί επίσκεψη στην ακτή του S. Girolamo – Fesca, με παρουσίαση από τον Giuseppe Tomasicchio και εκπρόσωπο από το Δήμο του Μπάρι.

Οι εταίροι του έργου Triton και οι μαθητές του Διεθνούς Θερινού Σχολείου "Αειφόρος διαχείριση της παράκτιας κληρονομιάς και δράσεις για την άμβλυνση της διάβρωσης των ακτών" θα λάβουν μέρος στο εργαστήριο.

Η πρωτοβουλία είναι η αρχή της Απουλικής σεζόν του Διεθνούς Θερινού Σχολείου, που ξεκίνησε ήδη από τις 24, 25 και 26 Σεπτεμβρίου στην Πάτρα και θα συνεχιστεί στις 2 και 3 Οκτωβρίου στο Μπάρι με μαθήματα που απευθύνονται σε Ιταλούς και Έλληνες φοιτητές (δηλ. Δημόσιοι υπάλληλοι και επαγγελματίες) που έχουν επιλεγεί μέσω δημόσιας πρόσκλησης εκδήλωσης ενδιαφέροντος.

Το πρόγραμμα Triton είναι ακρωνύμιο του “Development of management Tools and directives for immediate protection of biodiversity in coastal areas affected by sea erosion and establishment of appropriate environmental control systems” δηλαδή "Ανάπτυξη εργαλείων διαχείρισης και οδηγίες για την άμεση προστασία της βιοποικιλότητας στις παράκτιες περιοχές που πλήττονται από τη διάβρωση στη θάλασσα και δημιουργία κατάλληλων συστημάτων περιβαλλοντικού ελέγχου", χρηματοδοτείται από το πρόγραμμα Interreg VA Greece-Italy 2014-2020 και επικεντρώνεται στην ανάγκη να μειωθούν 





οι συνέπειες της διάβρωσης των ακτών και να δημιουργηθούν τα κατάλληλα συστήματα παράκτιας χωροταξίας.www.interregtriton.eu

www.greece-italy.eu

[bookmark: _GoBack]Το πρόγραμμα Interreg V-A Greece-Italy είναι ένα πρόγραμμα ευρωπαϊκής εδαφικής συνεργασίας που στοχεύει να βοηθήσει τους δημόσιους οργανισμούς και τους τοπικούς φορείς να αναπτύξουν διασυνοριακά έργα και πιλοτικές δράσεις και να δημιουργήσουν νέα πολιτική, προϊόντα και υπηρεσίες με τελικό στόχο τη βελτίωση της ποιότητας ζωής των πολιτών. Στρατηγικά, το πρόγραμμα θα ενισχύσει την καινοτομία σε διάφορους τομείς, όπως η μπλε ανάπτυξη, ο τουρισμός και ο πολιτισμός, η αγροτική βιομηχανία τροφίμων και οι πολιτιστικές και δημιουργικές βιομηχανίες. Το πρόγραμμα Interreg V-A Ελλάδας-Ιταλίας στοχεύει στην επίτευξη μέγιστης απόδοσης από 123 εκατομμύρια ευρώ που χρηματοδοτούνται από το Ευρωπαϊκό Ταμείο Περιφερειακής Ανάπτυξης (ΕΤΠΑ) κατά 85% και από τα 2 κράτη μέλη κατά 15% μέσω εθνικής συγχρηματοδότησης.

